АҞӘА, мшаԥы 9 - Sputnik. Хәажәкыра 24 инаркны мшаԥы 6 рҟынӡа Аԥснынтәи Урыстәыла Ацентртә федералтә округ арегионқәа рахь ихынҳәит 314-ҩык урыстәылауаа, абри аҩыза адыррақәа аанагоит Акоронавирустә инфекциа ҿыц аҿагыларазы Москватәи аоперативтә штаб.
"Акоронавирус иадҳәалоу аҭагылазаашьа амониторинг иазку аинформациатә центр адыррақәа рыла, хәажәкыра 24 инаркны мшаԥы 6 рҟынӡа Ацентртә федералтә округ арегионқәа рахь ихынҳәит 13 778-ҩык ауааԥсыра, атәылақәа 77 рҟынтә", - ҳәа ҳәоуп аоперативтә штаб а-Telegram-канал аҟны.
Урыстәыла ауааԥсыра реиҳа ижәпаҩны рыҩныҟа иахьынтәаауаз тәылақәоуп Таиланд, Украина, Финлиандиа, Ҭырқәтәыла, Доминиканатәи Ареспублика, Виетнам, Еиду Арабтәи Аемиратқәа.
Аԥсны аҳәынҭқарратә ҳәаа хәажәкыра 28 раахыс иаркын атәымтәылауааи атәылауаҩра змам ахаҿқәеи рзы. Мшаԥы 8 инаркны аҳәаа аркуп еилых ҟамҵакәа атәылауаа зегьы рзы. Арҭ аԥкрақәа алагалоуп акоронавирус аламырҵәара хықәкыс иҟаҵаны. Иахьатәи аамҭазы атәылаҿы ишьақәыргылоуп аҿкы зыдбалоу ҩыџьа ачымазцәа.
Иара убас шәаԥхьар ҟалоит:
- Урыстәылатәи аруаа ҳаамҭазтәи адәаҿтәи агоспиталь аусура иаздырхиеит
-
Аԥсни Урыстәылеи рҳәаа анадыркы ашьҭахь 22-ҩык ҳтәылауаа рыҩныҟа ихынҳәит
Акоронавирус иадҳәалоу аҵыхәтәантәи ажәабжьқәа шәрыԥхьар шәылшоит абра>>